4. melléklet

**A képviselő-testület átruházott hatáskörei**

A polgármester dönt:

a) vagyoni kérdésekben, az önkormányzat vagyonáról és a vagyongazdálkodás szabályairól szóló 14/2008 (VI.24.) rendelet 15.§ (3) és (4) bekezdésében meghatározottak szerint,

b) a közterületek használatának engedélyezéséről,

c) táblák, feliratok elhelyezésével történő reklámozási tevékenység engedélyezéséről,

d) az állami hozzájárulás kivételével a célhoz nem kötött források betétként történő elhelyezéséről és egyéb banki szolgáltatások igénybevételéről,

e) a költségvetési rendeletben meghatározottak szerint az előirányzatok közötti átcsoportosításokról,

f) egymillió forint értékhatárig az önkormányzat árubeszerzéseiről,  
g) a szociális igazgatás és ellátások helyi szabályozásáról szóló 4/2015. (II. 27.) önkormányzati rendelet alapján, a települési támogatásokról,

h) közbeszerzési eljárások esetén a hivatalos közbeszerzési tanácsadó kiválasztásáról,

i) a közbeszerzésekről szóló 2011. évi CVIII. törvényben szabályozott eljárásrendnek megfelelően, az ajánlattevők felkéréséről,   
j) a nem építési jellegű beruházásokról, amennyiben annak fedezete a költségvetésről szóló rendeletben nevesítve szerepel,

k) a község címerének kereskedelmi célú előállításának, felhasználásának, forgalomba hozatalának, valamint a község zászlajának kereskedelmi célú előállításának és forgalomba hozatalának engedélyezéséről,

l) 100.000,- Ft értékhatárig a bíróság által jogerősen megítélt, de el nem évült követelésről való lemondásról, részletfizetésről, halasztásról,

m) a Jogi és Ügyrendi Bizottság hozzájárulásával, a forgalomképtelen vagyon tulajdonjogát nem érintő, a nemzeti vagyonról szóló 2011. évi CXCVI. törvényben meghatátorozottak szerinti tulajdonosi hozzájárulásról,

n) az önkormányzati tulajdonú ingatlanon közmű átvezetéséhez,

o) a közterületen elhelyezendő közművek megépítésének feltételéül kikötött külön megállapodás megkötéséről,

p) a Jogi és Ügyrendi Bizottság hozzájárulásával új közmű-csatlakozóvezeték önkormányzati tulajdonú területen való elhelyezéséhez való hozzájárulásról,

q) önkormányzati tulajdonú területen egyéb közműépítés esetén a kártalanítás megállapításáról,

r) a külföldre utazó önkormányzati küldöttség tagjainak személyéről.

A polgármester:  
s) gyakorolja a munkáltatói jogokat az önkormányzat alkalmazottai, közfoglalkoztatott munkavállalói és az egyéb munkáltatói jogokat az önkormányzat és a társulás által fenntartott intézmények vezetői és a közalkalmazottak felett,  
t) véleményezi a településen létesítendő vagy működő közforgalmú gyógyszertárak tervezett szolgálati idejét,  
u) kötelezettséget vállalhat a szükséges fedezet megléte esetén a költségvetési rendeletben meghatározott összeghatárig,  
v) dönt a pénzügyi kötelezettséggel nem járó pályázat benyújtásáról, az önkormányzat által fenntartott intézmények részéről benyújtott, pénzügyi kötelezettséggel nem járó pályázatok benyújtásához hozzájárul.